আইপিএফটি-র সহকারী সাধারণ সম্পাদক মঙ্গল দেববর্মা বলেছেন, ‘পূর্ব ত্রিপুরা (উপজাতিদের জন্য সংরক্ষিত) এবং পশ্চিম ত্রিপুরা লোকসভা কেন্দ্রে প্রস্তুতির জন্য দু’টি কমিটি গঠন করার আগে আমাদের সঙ্গে আলোচনা করেনি বিজেপি। রাজ্যের আইনমন্ত্রী রতনলাল নাথ ও বিজেপি সাধারণ সম্পাদক রাজীব ভট্টাচার্যকে পূর্ব ত্রিপুরা লোকসভা কেন্দ্র এবং স্বাস্থ্যমন্ত্রী সুদীপ রায়বর্মন ও বিজেপি-র অপর এক সাধারণ সম্পাদক প্রতিমা ভৌমিককে পশ্চিম ত্রিপুরা লোকসভা কেন্দ্রের দায়িত্ব দেওয়া হয়েছে। আমরা লোকসভা নির্বাচনে একসঙ্গে লড়াই করার বিষয়ে আলোচনায় রাজি ছিলাম। কিন্তু বিজেপি আমাদের সঙ্গে আলোচনা না করেই দু’টি লোকসভা কেন্দ্রের দায়িত্ব দিয়েছে নেতাদের। তাই আমরা এককভাবে লড়াই করার সিদ্ধান্ত নিতে বাধ্য হয়েছি।’